SAK 11
Wãn to la Wẽnnaam noyã nafd tõndo?
1. Bõe yĩng tɩ Wẽnnaam noyã yaa tɩlae ne-do?
D naandã yamã yɩɩda tõnd hal zĩig sẽn zãre. A yaa d Ba sẽn nong-do, n dat d neere. A pʋd n da pa rat tɩ ninsaalbã kɩɩs-a, n maand b sẽn dat ye. (Yelbũna 20:24) Wa sẽn yaa tɩlae tɩ biig roagdb wilg-a sẽn segdã, yaa tɩlae tɩ tõnd me paam tɩ Wẽnnaam wilg-d sẽn segde. (Ezai 48:17, 18) Biiblã yaa Wẽnnaam n kõ-do, n na n sõng-d tɩ d bãng sẽn segde.
A Zeova noyã sõngda tõnd tɩ d vɩɩmã yɩ sõma masã menga. Leb n wilgda d sẽn tõe n maaneg n wa paam vɩɩm sẽn kõn sa wã. Sẽn mik tɩ yaa Wẽnnaam n naan tõndã, togame la zemsame tɩ d tũ a sẽn yetã.
2. Wãn to la Biiblã sõngd tõndo?
Biiblã pʋgẽ, d yãta sagls la goam sẽn tõe n sõng-d tɩ d bãng Wẽnnaam daab yɛl kẽer pʋgẽ. Noy me n be be, tɩ noor fãa wilgd bũmb takɩ d sẽn tog n maane. (Tõodo 22:8) La yaa tõnd n segd n tags n bãng d sẽn na n tũ noyã la saglsã to-to. (Yelbũna 2:10-12) Wala makre, Biiblã yetame tɩ vɩɩmã yaa Wẽnnaam kũuni. D sã n bãng rẽ, d maanda gũusg d tʋʋmã zĩigẽ, d zakẽ, la d sã n wa rɩkd sore.
3. Wẽnnaam noyã sʋka, bʋs la kãsems n yɩɩda?
A Zezi goma Wẽnnaam noy a yiib sẽn yaa kãsems yelle. Pipi soabã wilgda Wẽnnaam sẽn naan ninsaalã võore. Yaa sẽn na yɩl t’a bãng-a, n nong-a, la a tũ-a ne a sũur fãa. D yam-yãkr fãa pʋgẽ, d tog n tẽega no-kãng yelle. (Yelbũna 3:6) Neb nins sẽn tũud rẽ ne b sũy fãa wã paamda Wẽnnaam zoodo, sũ-noog hakɩka, la b na n wa paama vɩɩm sẽn kõn sa.
Yiib-n-soabã sõngdame tɩ tõnd ne neb a taabã zĩid-n-taarã yɩ noogo. (1 Korẽnt dãmba 13:4-7) No-kãng tũub kɩtdame tɩ d rɩk Wẽnnaam togs-n-taar d manesmã ne neb a taabã pʋgẽ.
4. Wãn to la Wẽnnaam noyã nafd tõndo?
Biiblã noyã sõngda zagsã rãmb tɩ b nonglmã ne taabã paasdẽ. (Efɛɛz rãmba 4:32; Kolos rãmba 3:12, 14) A sẽn yet tɩ kãadem yaa yõor tɛk bũmbã me kogenda zak rãmb ne zu-loees kẽere.
Biiblã noyã tũub sõngda tõnd ligdã la tʋʋmã baoob wɛɛngẽ, la kɩtdẽ tɩ d gind sũ-sãamse. Wala makre, tʋʋmã zĩisẽ, b nong n data neb sẽn tʋmd sõma la ne pʋ-peelem wa Biiblã sẽn sagend tõndã. (Yelbũna 10:4, 26; Hebre dãmba 13:18) Wẽnnaam Gomdã yetame tɩ d sek d mens ne sẽn yaa tɩlae ne-dã, la d bao Wẽnnaam zoodã n yɩɩd ligdã la teedã.
Biiblã noy tũub kogenda tõnd laafɩ wã wɛɛngẽ. (Yelbũna 14:30; 22:24, 25) Wala makre, d sã n tũud Wẽnnaam noorã rãamã yũub wɛɛngẽ, kogenda tõnd ne bã-kʋʋds la sãmpoaga. (Yelbũna 23:20) A Zeova pa gɩdg rãam yũubu, la a pa rat tɩ d yũ tɩ loog ye. (Yɩɩl Sõamyã 104:15; 1 Korẽnt dãmba 6:10) Wẽnnaam noyã pa sõngd tõnd tɩ d gũus ne d tʋʋm-tʋmdɩ wã bal ye. Sõngdame tɩ d gũus ne d tagsa wã me. (Yɩɩl Sõamyã 119:97-100) Kiris-nebã sẽn tũud a Zeova noyã pa sẽn nafd-bã yĩng bal ye. Yaa sẽn na yɩl n waoog-a.
Y sã n dat n bãng n paase
Biiblã sɩd yetame tɩ bõe?
D maan sẽn tat Wẽnnaam yam
Ãdem-
Biiblã sɩd yetame tɩ bõe?
D ges vɩɩmã wa Wẽnnaam sẽn get-a to-to wã
How does God view abortion, blood transfusions, and the life of an animal?
KIBAY TÕND ZUGU
Kos-y tɩ b wa zãms-y Biiblã
Y tõe n paamame tɩ b wat n zãmsd-y Biiblã zaalem, sasa la zĩig ning y sẽn date.
mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn eng_Latn mos_Latn mos_Latn mos_Latn